बृहत्संहिता/अध्यायः ९०
९० मृगचेष्टिताध्यायः ।।
सीमागता वन्यमृगा रुवन्तः	
स्थिता व्रजन्तो +अथ समापतन्तः ।	
सम्प्रत्यतीतएष्यभयानि दीप्ताः	
कुर्वन्ति शून्यं परितो भ्रमन्तः ।।	९०.०१ ।। 
ते ग्राम्यसत्त्वैरनुवाश्यमाना	
भयाय रोधाय भवन्ति वन्यैः ।	
द्वाभ्यां अपि प्रत्यनुवाशितास्ते	
वन्दि*ग्रहायै च[क्.ग्रहायैव] मृगा रुवन्ति[क्.भवन्ति] ।।	९०.०२ ।। 
वन्ये सत्त्वे द्वारसंस्थे पुरस्य	
रोधो वाच्यः सम्प्रविष्टे विनाशः ।	
सूते मृत्युः स्याद्भयं संस्थिते च	
गोहं याते बन्धनं सम्प्रदिष्टम् ।।	९०.०३ ।।